MFCขายตราสารหนี้6เดือนชู3.16%ต่อปี
บลจ.เอ็มเอฟซี ขายกองทุน6 เดือน ลงทุนตราสารหนี้ทั้งในและต่างประเทศ ผลตอบแทน 3.16% ต่อปี
19 มิ.ย. 2555

บลจ.เอ็มเอฟซี ขายกองทุน6 เดือน ลงทุนตราสารหนี้ทั้งในและต่างประเทศ ผลตอบแทน 3.16% ต่อปี
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า เอ็มเอฟซีเปิดขายกองทุนเปิดเอ็มเอฟซี กาญจนทรัพย์ 6 ซีรี่ส์ 20  (MK6S20) อายุโครงการประมาณ 6 เดือน เป็นกองทุนรวมตราสารหนี้ ซึ่งจะลงทุนในต่างประเทศไม่เกิน 79% ของมูลค่าทรัพย์สินสุทธิ คาดโอกาสรับผลตอบแทนหลังหักค่าใช้จ่าย 3.16% ต่อปี เปิดขายตั้งแต่วันที่ 19-25 มิ.ย.2555 ลงทุนขั้นต่ำ 10,000 บาท
กองทุนมีนโยบายลงทุนในตราสารหนี้ที่มีคุณภาพทั้งในและต่างประเทศ โดยตราสารที่คาดว่าจะลงทุนได้แก่ บริษัทอยุธยา แคปปิตอล ออโต้ ลีส  24%บริษัท โตโยต้า ลีสซิ่ง (ประเทศไทย) 22% บริษัท โกลว์ พลังงาน 10% ส่วนตราสารต่างประเทศ ได้แก่ เงินฝากประจำของธนาคาร Union National Bank  24% เงินฝากประจำของธนาคาร ABU DHABI Commercial Bank ADCB  10% และ เงินฝากประจำของธนาคาร Standard Chartered Bank (Hong Kong) 10%